Viborger Samler, 1788-03-03
Resten af de paadømte Sager fra Januarii Landsting. 5. Anders Thorning af Hinge, c. Peder Kramers 2de Sønner og Jens Woiers Søn af Levring. Hvorfore efter disse med øvrige denne Sags befundne Omstændigheder, samt i Betragtning af Appellations=Stevningen, hvorved ikke er paastaaet nogen Dom til Sagens Forfriskelse, kiendes hermed for Ret: At den paaankede Kiendelse, afsagt inden Liusgaard Hitz Herreders Ting den 12 Junii 1786 bør aldeles opdømt, casseret og uefterrettelig at være, hvor næst Underdommeren Herredsfoged Hjorth pligtig kiendes ei alene for sit lovstridige Forhold og Afviisning, til Justitz Kassen at bøde 2 Rdlr. Pro Meliori informatione, men endog til Appellanten at betale udi nogenledes Erstatning for denne ham forvoldte Jndstevnings Bekostning: 16 Rdlr. Alt inden 4 Uger efter denne Doms lovlige Forkyndelse under Nam og Executions Tvang efter Loven, og endelig betaler Herredsfoged Hjorth paa lige Maade her til Landstings Domhuset straxen ialt 2 Rdlr. 1 Mk. 3 Skl. ifølge den allernaadigste Plakats Medfør. 6. Hr. Krigs- og Land=Commissair Testrup til Wiffertholm for sine Bønder Christen Kroptved og Niels Olesens Arvinger, contra Mads Andersen i Helberschou, og Niels Skourider i Scheelund. Christen Kroptved og Niels Olesens Arvinger i Soelberg, alene og ingen anden skal være berettiget til at opføre Musiqve ved Bønder Vertskaber i de Sogner, som deres havende Contract med Musicant Brandt i Viborg dateret 5 Maji 1767 benævner, saalænge denne Contract efter sin Jndhold: vedvarer og staar ved Magt, og Mads Andersen dertil være aldeles uberettiget, dog forbeholdes hans Regres til Tonboe i Aalborg, og denne igien til Brandt i Viborg paa lovlig Maade at søge. Niels Skourider i Scheelund og Mads Andersen i Helberschou bør i Følge Lovens 1 Bogs 21 Capitel 17 og 22 Artikul, og 6. 14 - 1, fordi de formasteligen imod Loven haver overtraad det gjorte Forbud, bøde hver for sig deres Voldsbøder Trende 40 Lod Sølv eller 60 Rdlr. som for begge er 120 Rdlr., ligesaa bør Mads Andersen til Niels Olesens Arvinger og Med Jnteressent for den Fornermelse i 77 s. melse, han har tilføiet dem ved at spille og søge SpillemændsPenge ved adskillige Forsamlinger, betale til en liden Erstatning 4 Rdlr., saa bør han og betale denne Processes Omkostning ved begge Retter med 20 Rdlr.; Og Dommeren Herredsfoged Nissen med Skriveren Knud Theil, bør i Følge Rente=Kammerets Resolution af 8 December 1787. begge betale 4 Rdlr. til Justitz Kassen for begangne Forseelser med det stemplede Papiirs Brug. Hvilket alt efterkommes inden 4 Uger efter Dommens lovlige Forkyndelse, under Tvang og Adfærd efter Loven; Endelig betaler Mads Andersen her til Domhuset strax 2 Rdlr., og Herredsfogden, og Skriveren hver for sig 20 Skl. efter allernaadigst Plakat af 29 Januarii 1762. Saaledes bliver Underrets=Dommen deels stadfæstet og deels skiærpet at ansee. 7. Mad. Hanna Weddel i Wyck, contra Volcker Adysi Føre. Den indstevnte Kiendelse bør ved Magt at stande. Denne Jndstevnings Omkostninger betaler Appellantinden til Volcker Adys med 16 Rdlr. inden 4 Uger efter denne Doms lovlige Forkyndelse under Lovens Tvang; Saa betaler hun og her til Landstings=Domhuuset strax 2 Rdlr. efter allernaadigste Placaten.